Kevään viimeinen kyselytunti keskittyi hallituksen työllisyyspolitiikkaan sekä aktiivimalli ykkösen ja kakkosen suhteeseen.

Työministeri Jari Lindström (sin) vastasi opposition kysymyksiin eduskunnan kevätkauden viimeisellä kyselytunnilla torstaina. Vieressä elinkeinoministeri Mika Lintilä (kesk).­

Oppositio hiillosti eduskunnan kevätistuntokauden viimeisellä kyselytunnilla työministeri Jari Lindströmiä (sin) hallituksen työvoimapolitiikasta ja erityisesti niin sanotusta aktiivimalli kakkosesta.

Kyselytunnin aloitti suurimman oppositiopuolue Sdp:n kysymykset siitä, miten aktiivimalli ykkönen ja kakkonen suhtautuvat toisiinsa. Puolueen eduskuntaryhmän puheenjohtaja Antti Lindtman (sd) vetosi hallituksen tilaamiin selvityksiin, joiden mukaan hallituksen toimilla ei ole työllisyysvaikutuksia.